

**UAB „ADEX LT“**

Pramonės 3A, Varėna, LT-65210, Lietuva, tel. +370 620 49104, el. paštas info@adexlt.com

Įmonės kodas: 302416000

****

**KONKURSO SĄLYGOS**

**SANDĖLIAVIMO PASKIRTIES PASTATO PRAMONĖS G. 3A, VARĖNOJE STATYBOS DARBŲ PIRKIMAS**

**TURINYS**

1. BENDROSIOS NUOSTATOS 2

2. PIRKIMO OBJEKTAS 2

3. TIEKĖJŲ KVALIFIKACIJOS REIKALAVIMAI. 2

4. PIRKIMŲ DOKUMENTŲ PATEIKIMAS, PASIŪLYMŲ RENGIMAS IR JŲ PATEIKIMAS,

KEITIMAS 6

5. KONKURSO SĄLYGŲ PAAIŠKINIMAS IR PATIKSLINIMAS 7

6. PASIŪLYMŲ NAGRINĖJIMAS IR VERTINIMAS 7

7. PASIŪLYMŲ ATMETIMO PRIEŽASTYS 7

8. DERYBOS. 8

9. SPRENDIMAS DĖL LAIMĖTOJO NUSTATYMO 8

10. PIRKIMO SUTARTIES SĄLYGOS 8

11. BAIGIAMOSIOS NUOSTATOS 9

12. PRIEDAI 9

1. **BENDROSIOS NUOSTATOS**
	1. **UAB „Adex LT“** (toliau - Pirkėjas) įgyvendindama projektą "Inovatyvių technologijų diegimas ir gamybinės bazės modernizavimas bei plėtra miško gėrybių perdirbimo įmonėje“ Nr. 03.3.1-LVPA-K-803-02-0049), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti sandėliavimo paskirties pastato Pramonės g. 3A, Varėnoje statybos darbus (toliau vadinama – Darbais).
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
	4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2018-07-31.
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka([[1]](#footnote-2)).
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: UAB „Adex LT“ vykdantysis direktorius, Tomas Gulbinas, tel. +370 616 71676, el. paštas: tomas@adexlt.com.
2. **PIRKIMO OBJEKTAS**
	1. Pirkimo objektas – sandėliavimo paskirties pastato Pramonės g. 3A, Varėnoje (šiam pastatui priskiriant projektuojamo sandėlio šaldytuvų dalį (žymėjimas 2.A, 1 ir 2 aukštai), techninę dalį (žymėjimas 2.B), dengta rampa ir buitinės patalpos (žymėjimas 2.C,1 ir 2 aukštai), techninė dalis (žymėjimas 2.D) bei remontuojamų pastato-sandėlio Un. Nr. 3898-9000-6030 (1.1) ir Un. Nr. 3898-9000-6012 (1.2) statybos darbai (toliau –Darbai).
	2. Su Darbų techniniu projektu Tiekėjai gali susipažinti Pramonės g. 3A, Varėnoje, UAB „Adex LT“. Vykdantysis direktorius Tomas Gulbinas, tel. +370 616 71676, el. paštas: tomas@adexlt.com arba atskirai suderinus gauti dokumentą elektroniniais ryšio kanalais.
	3. Konkrečias darbų apimtis ir pobūdį privaloma įvertinti vadovaujantis projektavimo įmonės UAB „Kitos pusės projektai“ projekto vadovo Dainiaus Kitovą parengtais statybos techninio projekto „A“ laidos sprendiniais bei Sandėliavimo paskirties pastato Pramonės g. 3A, Varėna statybos techniniais reikalavimais / savybėmis, pateikiamomis šio konkurso sąlygų priede Nr. 1.
	4. Esant nenumatytoms aplinkybėms, kai siekiama tinkamai įvykdyti projekto reikalavimus darbų eigoje paaiškėja, kad būtina atlikti tokius darbus ar panaudoti tokias medžiagas, kurių nebuvo numatyta sąmatose – perkamų darbų sudėtis, kiekiai, terminai gali būti keičiami abiejų šalių sutartimu nekeičiant pasiūlymo kainos.
	5. Jei pirkimo dokumentuose yra nuoroda į konkretų modelį ar šaltinį, konkretų procesą ar prekės ženklą, patentą, tipą konkrečią kilmę ar gamybą, standartą ar pan., laikoma, kad Tiekėjai gali siūlyti lygiaverčius objektus.
	6. Pirkimas į dalis neskaidomas, Tiekėjai privalo pateikti pasiūlymus visai darbų apimčiai.
	7. Darbai turi būti atlikti per 8 mėnesius nuo pirkimo sutarties pasirašymo, bet ne vėliau kaip iki 2019 m. balandžio 1 d. Darbų atlikimo termino keitimas galimas tik atskirai suderinus jį su Pirkėju ir VšĮ „Lietuvos verslo paramos agentūra“. Bent vienai iš nurodytų šalių nepritarus, keitimas netvirtinamas.
	8. Tiekėjams neleidžiama pateikti alternatyvių pasiūlymų.
3. **TIEKĖJŲ KVALIFIKACIJOS REIKALAVIMAI**
	1. Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:

**3.1.1. Bendrieji Tiekėjų kvalifikacijos reikalavimai**

|  |  |  |  |
| --- | --- | --- | --- |
| Eil. Nr. | Kvalifikacijos reikalavimai | Reikalavimų reikšmė | Kvalifikacijos reikalavimus įrodantys dokumentai |
| 1.1. | Tiekėjas (fizinis asmuo) arba tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas), dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs Apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą,Tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Tiekėjo, neatitinkančio šio reikalavimo, pasiūlymas atmetamas | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 30 (trisdešimt) dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Jeigu tiekėjui buhalterinės apskaitos paslaugas teikia kitas juridinis asmuo, tiekėjas pateikia dokumentus dėl buhalterinę apskaitą tvarkančio juridinio asmens darbuotojų, kurie surašo ir turi teisę pasirašyti tiekėjo apskaitos dokumentus, teistumo. |
| 1.2. | Tiekėjas nėra bankrutavęs, nėra likviduojamas, nėra su kreditoriais sudaręs taikos sutarties, nėra sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo ar bankroto byla arba nėra vykdomas bankroto procesas ne teismo tvarka, nėra inicijuotos priverstinio likvidavimo ar susitarimo su kreditoriais procedūros arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas atmetamas | Pateikiama:1) Jeigu tiekėjas yra fizinis asmuo, registruotas Lietuvos Respublikoje, jis pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo jei toks yra. Nurodyti dokumentai turi būti išduoti ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Juridinių asmenų registruotų Lietuvos Respublikoje teisinis statusas bus tikrinamas adresu <http://www.registrucentras.lt/jar/p/>) pasiūlymo pateikimo dienai.Kitos valstybės tiekėjas, kuris yra juridinis arba fizinis asmuo, pateikia atitinkamos užsienio šalies institucijos dokumentą, išduotą ne anksčiau kaip 30 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |
| 1.3. | Tiekėjas vykdomą veiklą įregistravęs teisės aktų nustatyta tvarka. | Tiekėjo, neatitinkančio šio reikalavimo, pasiūlymas atmetamas | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą teisės aktų nustatyta tvarka. |

**3.1.2.Ekonominės ir finansinės būklės, techninio ir profesinio pajėgumo reikalavimai**

|  |  |  |  |
| --- | --- | --- | --- |
| 1.4. | Tiekėjas privalo turėti teisę atlikti sutartyje numatytus statinio bendruosius bei specialiuosius statybos darbus.  | Tiekėjo, neatitinkančio šio reikalavimo, pasiūlymas atmetamas | Pateikiamas Lietuvos Respublikos aplinkos ministerijos nustatyta tvarka išduotas įmonės kvalifikacijos atestatas arba teisės pripažinimo dokumentas. |
| 1.5. | Tiekėjas per paskutinius 3 metus arba per laiką nuo Tiekėjo įregistravimo dienos (jeigu Tiekėjas vykdė veiklą mažiau kaip 3 metus) įvykdė:1. Tinkamai įvykdęs bent vieną gamybos ir pramonės paskirties arba sandėlaivimo arba administracinės paskirties objekto statybos darbų sutartį.2. Įvykdytos sutarties suma (be PVM) turi būti ne mažesnė kaip 0,7 pasiūlymo kainos be PVM. | Tiekėjo, neatitinkančio šio reikalavimo, pasiūlymas atmetamas | Tiekėjo vadovo patvirtintas įvykdytų panašių rangos sutarčių sąrašas, nurodant sutarčių objektus, bendrąsias sutarties vertes, trumpą atliktų darbų aprašymą, sumas, sutarčių sudarymo ir darbų baigimo datas, užsakovo kontaktinius duomenis.  |
| 1.6. | Tiekėjas turi pakankamas apyvartines lėšas sutartiniams įsipareigojimams pradėti vykdyti – ne mažiau 200.000,00 Eurų. | Tiekėjo, neatitinkančio šio reikalavimo, pasiūlymas atmetamas | Pateikiama banko arba kitos kredito įmonės pažyma (-os), išduota (-os) ne anksčiau nei skelbimo apie pirkimą paskelbimo dieną, apie tiekėjo turimą pinigų kiekį sąskaitoje (-ose) arba banko pažyma (-os) apie tiekėjo turimą kredito liniją/trumpalaikį kreditą, suteikianti galimybę nustatytą laikotarpį naudotis banko sąskaitos kredito limitu (overdraftą), nurodant jos dydį, paskirtį ir likutį, arba banko pažyma, kad bankas besąlygiškai suteiks tiekėjui atitinkamo dydžio paskolą/kreditinę liniją, šį pripažinus pirkimo laimėtoju. |
| 1.7. | Tiekėjas privalo pasiūlyti ne mažiau kaip 1 (vieną) statinio statybos vadovą vadovauti darbams ( statybos darbų sritys: bendrieji statybos darbai). Statybos vadovas privalo turėti ne mažiau kaip 3 (trijų), metų darbo patirtį, atliekant statinio statybos vadovo pareigas ir vadovavęs bent vieno statinio, statybai, kurios Sutarties vertė be PVM ne mažesnė kaip 0,7 pasiūlymo kainos be PVM. | Tiekėjo, neatitinkančio šio reikalavimo, pasiūlymas atmetamas | Pateikiamas siūlomo statybos vadovo darbo patirties aprašymas, pasirašytas Tiekėjo vadovo ar jo įgalioto asmens, nurodant statybos vadovo vardą, pavardę, kvalifikaciją, darbo stažą pateikiamas jam vadovaujant vykdytų statybos darbų sąrašas, nurodant jų pavadinimą, statinio kategoriją, statybos darbų vertę, jų vykdymo pradžią ir pabaigą (įrašant metus ir mėnesį), dabartinę darbovietę. Kartu su darbo patirties aprašymu pateikiamas ir statybos vadovo kvalifikacijos atestatas, suteikiantis teisę atlikti pasiūlyme jam deleguojamas funkcijas. Jeigu tiekėjo pasiūlyme statybos vadovu numatytas skirti asmuo nėra tiekėjo darbuotojas, kartu privaloma pateikti statybos vadovo pasirašytą sutikimą, jog, tiekėjui laimėjus pirkimo dokumentuose nurodytų darbų konkursą, asmuo sutinka vykdyti statybos vadovo pareigas. Jei tiekėjas remiasi subrangovų pajėgumais, statybos vadovo pasirašytas sutikimas, turi būti patvirtintas subrangovo vadovo parašu. |

\* **Pastabos:**

1) Dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

2) Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija.

1. Jei bendrą pasiūlymą pateikia ūkio subjektų grupė, šių konkurso sąlygų 3.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai. Šių konkurso sąlygų 3.1.2 konkurso sąlygų punkte numatytus reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.
2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
4. **Tiekėjas privalo pasiūlyme nurodyti numatomus pasitelkti subrangovus bei numatomus jiems pavesti darbus. Tiekėjas privalo pateikti 3.1.1 punkto nurodytus subrangovų kvalifikaciją pagrindžiančius dokumentus. Subrangovas privalo turėti teisę vykdyti numatomus pavesti darbus ir privalo pateikti tai įrodančius dokumentus.**
5. **PIRKIMŲ DOKUMENTŲ PATEIKIMAS, PASIŪLYMŲ RENGIMAS IR JŲ PATEIKIMAS, KEITIMAS**
	1. Kvietimas dalyvauti konkurse skelbiamas tinklapyje [www.esinvesticijos.lt](http://www.esinvesticijos.lt) .
	2. Pateikdamas pasiūlymą Tiekėjas sutinka su visomis šio konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui.
	3. Pasiūlymas turi būti pateikiamas raštu, pasirašytas Tiekėjo arba jo įgalioto asmens.
	4. Tiekėjo pasiūlymas bei kita korespondencija pateikiama lietuvių kalba.
	5. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas užklijuotame voke. Ant voko turi būti užrašyta: UAB „ADEX LT, Pramonės g. 3a, Varėna, „Sandėliavimo paskirties pastato Pramonės g. 3A, Varėnoje statybos darbų pirkimas“, Tiekėjo pavadinimas ir adresas. Ant voko taip pat gali būti užrašas „**Neatplėšti iki pasiūlymų pateikimo termino pabaigos**“. Jeigu pasiūlymas pateiktas neužklijuotame ar suplyšusiame voke, dėl ko būtų galima matyti jame pateikto pasiūlymo turinį - toks vokas su pasiūlymu grąžinamas jį atsiuntusiam Tiekėjui.
	6. Pasiūlymą sudaro Tiekėjo raštu pateiktų dokumentų visuma ir kita konkurso sąlygose prašoma informacija ir (ar) dokumentai.
	7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	8. Tiekėjams nėra leidžiama pateikti alternatyvių pasiūlymų, nukrypstant nuo techninėje specifikacijoje nurodytų reikalavimų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti.
	9. Pasiūlymas turi būti pateiktas iki 2018 m. rugpjūčio mėn. 20 d. 16:00 val. (Lietuvos Respublikos laiku) atsiuntus jį paštu, per pasiuntinį ar pačiam atvykus šiuo adresu: UAB „ADEX LT, Pramonės g. 3a, Varėna.
	10. Tiekėjo prašymu Pirkėjas nedelsdamas pateikia rašytinį patvirtinimą, kad Tiekėjo pasiūlymas yra gautas, ir nurodo gavimo dieną, valandą ir minutę.
	11. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami Tiekėjui registruotu laišku.
	12. Pasiūlymuose nurodoma Darbų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Į Darbų kainą turi būti įskaityti visi mokesčiai ir visos Tiekėjo išlaidos: darbo jėgos, mechanizmų ir medžiagų kaina, mokesčiai, draudimo, garantinių įsipareigojimų užtikrinimo (laidavimo), transportavimo, išpildomųjų nuotraukų ir visos kitos, Tiekėjui priklausančios pagal Lietuvos Respublikos įstatymus ir kitus teisės aktus bei statybos rangos sutartį.
	13. Pasiūlymas turi galioti ne trumpiau nei iki 2018 m. spalio d. 18 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	14. Kol nesibaigė pasiūlymų galiojimo laikas, Pirkėjas turi teisę prašyti, kad Tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	15. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems Tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt) .
	16. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	17. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
6. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą Tiekėjo prašymą paaiškinti konkurso sąlygas Pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas Tiekėjui, kartu siunčia paaiškinimus ir visiems kitiems Tiekėjams, kuriems jis pateikė konkurso sąlygas, bet nenurodo, kuris Tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Pirkėjas nerengs susitikimų su Tiekėjais dėl pirkimo dokumentų paaiškinimų. Bet kokia informacija, konkurso sąlygų paaiškinimai, pranešimai ar kitas Pirkėjo ir Tiekėjo susirašinėjimas yra vykdomas šiame punkte nurodytu adresu paštu, elektroniniu paštu. UAB „Adex LT“ vykdantysis direktorius, Tomas Gulbinas, tel. +370 616 71676, el. paštas: tomas@adexlt.com.
7. **PASIŪLYMŲ NAGRINĖJIMAS IR VERTINIMAS**
	1. Vokų atplėšimo procedūra vyks 2018 m. rugpjūčio 20 d. 16 val. 00 min. (Lietuvos Respublikos laiku), dalyviams nedalyvaujant.
	2. Pasiūlymų nagrinėjimo, vertinimo ir palyginimo procedūras atlieka Pirkimų komisija, Tiekėjams ar jų įgaliotiems atstovams nedalyvaujant.
	3. Pirkimų komisija nagrinėja:
8. ar Tiekėjai pasiūlymuose pateikė tikslius ir išsamius duomenis apie savo kvalifikaciją ir ar Tiekėjo kvalifikacija atitinka minimalius kvalifikacijos reikalavimus;
9. ar Tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
10. ar nebuvo pasiūlytos neįprastai mažos kainos.
	1. Pirkimų komisija priima sprendimą dėl kiekvieno pasiūlymą pateikusio Tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu Tiekėjas pateikė netikslius ar neišsamius duomenis apie savo kvalifikaciją, Pirkimų komisija prašo Tiekėją šiuos duomenis papildyti arba pateikti paaiškinimus ne ilgiau kaip per 5 darbo dienas. Teisę dalyvauti tolesnėse pirkimo procedūrose turi tik tie Tiekėjai, kurių kvalifikacijos duomenys atitinka Pirkėjo keliamus reikalavimus.
	2. Iškilus klausimams dėl pasiūlymų turinio ir Pirkimų komisijai raštu paprašius, Tiekėjai privalo per Pirkimų komisijos nurodytą terminą pateikti raštu papildomus paaiškinimus nekeisdami pasiūlymo esmės.
	3. Jeigu pateiktame pasiūlyme Pirkimų komisija randa pasiūlyme nurodytos kainos apskaičiavimo klaidų, ji privalo raštu paprašyti Tiekėjo per jos nurodytą terminą ištaisyti pasiūlyme pastebėtas aritmetines klaidas, nekeičiant pasiūlyme pateiktos galutinės kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	4. Kai pateiktame pasiūlyme nurodoma neįprastai maža kaina, Pirkimų komisija turi teisę, o ketindama atmesti pasiūlymą – privalo Tiekėjo raštu paprašyti per Pirkimų komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	5. Tiekėjų pasiūlymai bus vertinami eurais be PVM.
	6. Pirkėjo neatmesti pasiūlymai vertinami pagal **Mažiausios kainos** kriterijų.
11. **PASIŪLYMŲ ATMETIMO PRIEŽASTYS**
	1. Pirkėjas atmeta pasiūlymą, jeigu:
		1. Tiekėjas neatitiko minimalių kvalifikacijos reikalavimų;
		2. Tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		3. pasiūlymas neatitiko konkurso sąlygose nustatytų reikalavimų (Tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, pateiktas nepilna apimtimi ir kt.); Tiekėjas per Pirkėjo nurodytą terminą neištaisė aritmetinių klaidų ir (ar) nepateikė paaiškinimo dėl jų, jei to buvo klausta; buvo pasiūlyta neįprastai maža kaina ir Tiekėjas, Pirkimų komisijos prašymu, nepateikė raštiško kainos sudėtinių dalių pagrindimo;
		4. Tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		5. visų Tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Pirkėjui nepriimtinos kainos. Tokiu atveju konkursas gali būti nutrauktas ir perskelbtas, arba pereita į derybas: konkretų sprendimą priima komisija, išnagrinėjusi pasiūlymų kainų lygį.
	2. Apie pasiūlymo atmetimą Tiekėjas informuojamas per dvi darbo dienas nuo šio sprendimo priėmimo dienos.
12. **DERYBOS**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.

Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.

* 1. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, nurodys laiką, kada reikia atvykti į derybas.
	2. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	3. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	4. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
1. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
	5. Pasiūlymus pateikę Tiekėjai apie pirkimo sutarties sudarymą informuojami raštu ne vėliau kiaip per 3 darbo dienas nuo pirkimo sutarties sudarymo, nurodant Tiekėją, su kuriuo sudaryta pirkimo sutartis.
2. **PIRKIMO SUTARTIES SĄLYGOS**
	1. Tiekėjas kviečiamas pasirašyti sutartį ne anksčiau nei gavus Lietuvos verslo paramos agentūros pritarimą įvykdytoms pirkimo procedūroms.
	2. Pirkimo sutartis pasirašoma su laimėjusį pasiūlymą pateikusiu Tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu;
	3. Sudarant pirkimo sutartį, negali būti keičiama laimėjusio Tiekėjo galutinio pasiūlymo kaina ir esminės sąlygos, taip pat Pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
	4. Pirkimo sutarties įvykdymas turi būti užtikrinamas pateikiant Lietuvos Respublikos ar užsienyje registruoto banko garantiją ar draudimo bendrovės laidavimo raštą. Tiekėjui ir garantui (laiduotojui) keliami šie sutarties sąlygų įvykdymo užtikrinimo pateikimo, jos turinio ir formos reikalavimai:
		1. Dalyvis, kurio pasiūlymas pripažintas laimėjusiu, per 10 darbo dienų po pasiūlymų vertinimo Pirkimų komisijos posėdžio protokolo sudarymo ir sprendimo apie konkurso laimėtoją priėmimo, privalo atvykti sudaryti pirkimo - pardavimo sutartį ir Pirkimų komisijai pateikti tinkamai įformintą, atitinkančią Lietuvos Respublikos teisės aktų reikalavimus, priimtino garanto (laiduotojo) besąlygišką ir neatšaukiamą sutarties sąlygų įvykdymo garantiją (laidavimą) Pirkėjui priimtina forma bei visus ją lydinčius dokumentus (originalus);
		2. garantas (laiduotojas): Lietuvos Respublikoje ar užsienyje registruotas bankas ar draudimo bendrovė;
		3. garantijos (laidavimo) suma – 10% (dešimt procentų) nuo Sutarties sumos.
		4. jei Pirkėjas pasinaudoja sutarties įvykdymo užtikrinimu, Tiekėjas, siekdamas toliau vykdyti sutarties įsipareigojimus, privalo per 10 kalendorinių dienų pateikti Pirkėjui naują sutarties sąlygų įvykdymo garantiją (laidavimą) ne mažesnei kaip šių pirkimo dokumentų 10.4.3 punkte nurodytai vertei. Vėlesni su sutartimi susijusių dokumentų pakeitimai ar papildymai neturės įtakos garanto (laiduotojo) įsipareigojimų pagal sutarties sąlygų įvykdymo garantiją (laidavimą) vykdytinumui;
		5. garantijos (laidavimo) galiojimo terminas: ne trumpesnis nei iki pastato statybos darbų pabaigos, t. y. iki pastato statybos užbaigimo akto įregistravimo dienos.
		6. garantijos (laidavimo) dalykas: Tiekėjo prievolių pagal sutartį ir jos priedus pažeidimas, dalinis ar visiškas jų nevykdymas, ar netinkamas jų vykdymas.
	5. Pirkimo sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija darbų pirkimo atveju 15 procentų pradinės pirkimo sutarties vertės.
3. **BAIGIAMOSIOS NUOSTATOS**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems Tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems Tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, Tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, yra neskelbiama.
	4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
4. **PRIEDAI**

1 priedas. Sandėliavimo paskirties pastato Pramonės g. 3A, Varėna statybos techniniai reikalavimai / savybės;

2 priedas. Pasiūlymo forma;

3 priedas. Veiklų sąrašo forma;

4 priedas. Statybos rangos sutarties projektas;

5 priedas. UAB “Kitos pusės projektai” parengta Sandėliavimo paskirties pastato Pramonės g. 3A, Varėnoje techninio projekto „A“ laidos dalys:

5.1. Sklypo tvarkymo

5.2. Architektūros

5.3. Konstrukcijos

5.4. Gaisrinės saugos

5.5. Lauko vandentiekio –nuotekų tinklai

5.6. Šildymas, vėdinimas

5.7. Vandentiekio-nuotekų tinklai

5.8. Elektrotechninė

5.9. Elektroniniai ryšiai

5.10. Apsauginė signalizacija

5.11. Gaisrinė signalizacija

5.12. Gamybos (paslaugų) technologija ir Šaldymo dalis

5.13. Bendroji dalis.

6 priedas. UAB „Geotechnikos grupė II“ parengtas Sandėliavimo paskirties pastato Pramonės g. 3A, Varėnoje konstrukcinės (polių dalies) dalies darbo projektas;

7 priedas. UAB „Geotechnikos grupė II“ parengtas Sandėliavimo paskirties pastato Pramonės g. 3A, Varėnoje konstrukcinės (rostverkų dalies) dalies darbo projektas.

Konkursinių sąlygų priedas Nr. 1

**SANDĖLIAVIMO PASKIRTIES PASTATO PRAMONĖS G. 3A, VARĖNA STATYBOS**

**TECHNINIAI REIKALAVIMAI / SAVYBĖS**

**1. Darbų atlikimo vieta:** Pramonės g. 3A, Varėna

**2. Pirkimo objektas (darbai):** Sandėliavimo paskirties pastato Pramonės g. 3A, Varėnoje statyba vykdoma pagal projektavimo įmonės UAB „Kitos pusės projektai“ projekto vadovo Dainiaus Kitovą parengtą statybos techninio projekto “Sandėliavimo paskirties pastato Pramonės g. 3A, Varėnoje statybos projekto Nr. 1601“ „A“ laidą.

Techninio projekto „A“ laidos sudėtis ir perkamų darbų apimtis:

|  |  |  |  |  |
| --- | --- | --- | --- | --- |
| Nr.  | Projekto Nr.  | Dalies pavadinimas | Perkamų/vykdomų darbų apimtis | Pastabos |
| 1. | 1601-TP-SP | Sklypo tvarkymo | Visa darbų apimtis uždaroje gamybos ir sandėliavimo zonoje I | Priešgamyklinėje zonoje II:- atviras vandens telkinys su jo aptvėrimo tvora yra jau įrengti, - įvažiavimo vartai, tvora ir dangos bus įrengtos užsakovo atskirai iki visų objekto statybos darbų pabaigos. |
| 2.  | 1601-TP-A | Architektūros | Visa darbų apimtis, išskyrus pastabose nurodytas apimtis | **Iki pirkimo atlikti darbai:**1. Pilna apimtimi atlikti įrengimo darbai: moterų persirengimo patalpoje 32, vyrų persirengimo patalpoje 36, sanmazguose 33, 34, 35, 31, 37, 38, 39, 40, koridoriuose 29 ir 28, virtuvėlėje 30, meistrų patalpoje 46, cechuose 11, 12 ir 13.**Atskiru vykdomu šalčio ūkio pirkimu bus įdiegiama įranga, kuri detalizuota šaldymo dalyje 1601-TP-Š:**1. Šaldymo įranga (technologinė) kameroms;2. Šlumos atgavimo sistema techninėje patalpoje Nr. 153. Uogų šaldymo tunelis ceche Nr. 25.4. Šaldytuvų vartai Rs5, Rs5k, Rs9, Rsdk 8, Rsdk12, Rs10, Rs11, Rs13. Taip pat šaldytuvų durys Ds10, Ds11k.5. Minusinėse kamerose Nr. 20, 21, 27 grindų šildymo vamzdžiai.6. Izoliacinė plokštė (200 mm storio) patalpų Nr. 20, 21 (tik priekinė siena), 25,26, 27 sienoms ir luboms.7. Izoliacinė plokštė (100 mm storio) patalpos Nr. 44 sienoms ir luboms.**Užsakovo tiekiama įranga:**1. Išlyginimo aikštelės rampoje – 2 vnt.2. Krovininis keltuvas rampoje – 1 vnt. 3. Inovatyvi miško gėrybių rūšiavimo mašina - 1 vnt. 4. Užšaldytų uogų (miško gėrybių valymo linija) – 1 kompl. 5. Inovatyvi miško gėrybių rūšiavimo mašina – 1 kompl. 6. Kompresorius technologinei linijai – 1 kompl.7. Paletaizeris – vnt.8. Savaeigis elektrokrautuvas – 1 vnt.9. Elektrinis palečių vežimėlis – 1 vnt. 10. Produkcijos džiovyklė – 1 kompl. |
| 3. | 1601-DP-K | Konstrukcijos | Visa darbų apimtis, išskyrus pastabose nurodytas apimtis | **Iki pirkimo atlikti darbai:**1. Objekte yra įrengti visi UAB „Geotechnikos grupė II“ parengtame Sandėliavimo paskirties pastato Pramonės g. 3A, Varėnoje konstrukcinės (polių dalies) dalies darbo projekte (konkurso sąlygų priedas Nr. 6) numatyti poliai.2. Objekte yra įrengti UAB „Geotechnikos grupė II“ parengtame Sandėliavimo paskirties pastato Pramonės g. 3A, Varėnoje konstrukcinės (rostverkų dalies) dalies darbo projekte (konkurso sąlygų priedas Nr. 7) numatyti rostverkai:R-1.1A, R-1.1B, R1.2, R-1.3A, R-1.3B, R-1.3C, R-1.4, R-1.5, R-1.6, R-2.1A, R-2.1B, R-2.2, R-2.3, R-2.4, R-2.5A, R-2.5B, R-2.5C, R-2.5E, R-2.5F, R-2.5G, R-2.5H, R-2.5I, R-2.5J, R-2.5K, R-2.6A, R-2.6B, R-2.6D, R-4.1, R-4.2, R-4.3, P-1. |
| 4.  | 1601-TP-GS | Gaisrinės saugos | Visa darbų apimtis | Nėra |
| 5. | 1601-TP-LVN | Lauko vandentiekio –nuotekų tinklai | Pastato sistemų pajungimas į įrengtus lauko vandentiekio ir nuotekų sistemas.  | Lauko tinklai yra įrengti. Vandens įvadas pastate įrengtas (tik inžinerinė sistema). |
| 6. | 1601-TP-ŠV | Šildymas, vėdinimas | Visa darbų apimtis, išskyrus pastabose nurodytas apimtis | Išskyrus planuose pažymėtame plote įrengtas šildymo ir vėdinimo sistemas (patalpų Nr. 44, 2b, 30, 31, 32, 33, 34, 35, 36, 37, 38, 39, 40, 28, 29, 7, 8, 9, 10, 11, 12, 13, 42, 45). |
| 7. | 1601-TP-VN | Vandentiekio-nuotekų tinklai | Visa darbų apimtis, išskyrus pastabose nurodytas apimtis | Išskyrus planuose pažymėtame plote įrengtas šildymo ir vėdinimo sistemas (patalpų Nr. 44, 2b, 30, 31, 32, 33, 34, 35, 36, 37, 38, 39, 40, 28, 29, 7, 8, 9, 10, 11, 12, 13, 42, 45) bei brėžiniuose pavaizduotus įrengtus vamzdynus. |
| 8. | 1601-TP-E | Elektrotechninė | Visa darbų apimtis, išskyrus pastabose nurodytas apimtis | Išskyrus planuose užštrichuotame plote įrengtus elektros jėgos tinklus (patalpų Nr. 28, 29, 30, 31, 32, 33, 34, 35, 36, 37, 38, 39, 40, 46, 11, 12, 13).Išskyrus planuose užštrichuotame plote įrengtus apšvietimo tinklus (patalpų Nr. 28, 29, 30, 31, 32, 33, 34, 35, 36, 37, 38, 39, 40, 46, 7, 8, 11, 12, 13). |
| 9. | 1601-TP-ER | Elektroniniai ryšiai | Visa darbų apimtis | Nėra |
| 10. | 1601-TP-AS | Apsauginė signalizacija | Visa darbų apimtis | Nėra |
| 11. | 1601-TP-GSS | Gaisrinė signalizacija | Visa darbų apimtis | Nėra |
| 12. | 1601-TP-T1601-TP-Š | Gamybos (paslaugų) technologija ir Šaldymo dalis | Visa darbų apimtis, išskyrus pastabose nurodytas apimtis | Visą technologinę gamybos įrangą ir baldus pateiks užsakovas.**Atskiru užsakovo vykdomu šalčio ūkio pirkimu bus įrengiami darbai ir įdiegiama įranga, kuri detalizuota šaldymo dalyje 1601-TP-Š:**1. Šaldymo įranga (technologinė) kameroms;2. Šilumos atgavimo sistema techninėje patalpoje Nr. 153. Uogų šaldymo tunelis ceche Nr. 25.4. Šaldytuvų vartai Rs5, Rs5k, Rs9, Rsdk 8, Rsdk12, Rs10, Rs11, Rs13. Taip pat šaldytuvų durys Ds10, Ds11k.5. Minusinėse kamerose Nr. 20, 27 grindų šildymo tenai (šildymo kebeliai su reguliatoriais).6. Izoliacinė plokštė (200 mm storio) patalpų Nr. 20, 21 (tik priekinė siena), 25,26, 27 sienoms ir luboms.7. Izoliacinė plokštė (100 mm storio) patalpos Nr. 44 sienoms ir luboms.**Užsakovo tiekiama įranga:**1. Išlyginimo aikštelės rampoje – 2 vnt.2. Krovininis keltuvas rampoje – 1 vnt. 3. Inovatyvi miško gėrybių rūšiavimo mašina – 1 vnt. 4. Užšaldytų uogų (miško gėrybių valymo linija) – 1 kompl. 5. Inovatyvi miško gėrybių rūšiavimo mašina – 1 kompl. 6. Kompresorius technologinei linijai – 1 kompl.7. Paletaizeris – vnt.8. Savaeigis elektrokrautuvas – 1 vnt.9. Elektrinis palečių vežimėlis – 1 vnt. 10. Produkcijos džiovyklė – 1 kompl. |
| 13. | 1601-TP-BD | Bendroji dalis | Dalis pateikiama informacijai. Jei tiekėjas mano, kad vykdant šią dalį jis patirs išlaidų, tai tokios išlaidos turi būti įtrauktos į pasiūlymo lentelėje nurodytą architektūros darbų apimtį.  | Nėra |

Perkamų darbų savybės apibrėžtos techniniame projekte. Techniniame projekte pateikiamas pirkimo objekto aprašymas ir sprendimų detalizavimas. Techniniame projekte ir viešųjų pirkimų konkurso sąlygose pateiktuose darbų kiekių žiniaraščiuose numatyti Darbų kiekiai (mato vienetais) yra orientaciniai.

 Aukščiau nurodytas techninio projekto dalis galima parsisiųsti iš čia: <https://we.tl/ATeHsc0H0C>(wetransfer.com failų persiuntimo sistema)

**3. Darbų atlikimo terminas:** Darbai turi būti atlikti per 8 mėnesius nuo pirkimo sutarties pasirašymo, bet ne vėliau kaip iki 2019 m. balandžio 1 d. Vertindamas, organizuodamas ir vykdydamas darbus Tiekėjas turi atsižvelgti į tai, kad dalis patalpų yra naudojama gamybinei veiklai. Darbų atlikimo termino keitimas galimas tik atskirai suderinus jį su Pirkėju ir VšĮ „Lietuvos verslo paramos agentūra“. Bent vienai iš nurodytų šalių nepritarus, keitimas netvirtinimas. Tiekėjas turi teisę užbaigti darbus anksčiau nurodyto termino.

**4. Statybas leidžantis dokumentas:**

2016-12-08 Varėnos rajono savivaldybės administracijos išduotas leidimas statyti naujus ir kapitaliai remontuoti statinius Nr. LSNS-15161208-00026.

**5. Sutarties vykdymo užtikrinimas:** Kaip nurodyta konkursinių sąlygų 10 dalyje.

 **6. Garantinis laikotarpis:** Pagal LR teisės aktus.

**7. Darbų eiliškumas:** Darbai atliekami pagal su Pirkėjo ir Tiekėjo suderintą kalendorinį darbų vykdymo grafiką.

**8. Darbo projektų parengimas**

Tiekėjas prieš pradėdamas vykdyti statybos darbus turės parengti ir laikantis statybos techninių reglamentų reikalavimų suderinti šias darbo projektų dalis:

8.1. Šildymas, vėdinimas

8.2. Vandentiekio-nuotekų tinklai

8.3. Elektrotechninė

8.4. Elektroniniai ryšiai

8.5. Apsauginė signalizacija

8.6. Gaisrinė signalizacija

Suderinti darbo projektai parengiami ir perduodami 3 egzemplioriais popieriniame formate bei skaitmeniniame formate (pdf, dwg).

**Papildomos pastabos:** Jeigu techniniame projekte pateikiamos nuorodos į konkretų modelį ar šaltinį, konkretų procesą ar prekės ženklą, patentą, tipą, konkrečią kilmę ar gamybą, standartą ar pan., laikoma, kad tiekėjas gali siūlyti lygiaverčių ar geresnių savybių objektus.



Konkursinių sąlygų priedas Nr. 2

**PASIŪLYMAS**

**DĖL SANDĖLIAVIMO PASKIRTIES PASTATO PRAMONĖS G. 3A, VARĖNOJE**

**STATYBOS DARBŲ PIRKIMO**

(Data, vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Įmonės kodas |  |
| PVM kodas |  |
| Telefono ir fakso numeriai |  |
| El. pašto adresas |  |
| Banko pavadinimas, kodas |  |
| A/s Nr. |  |
| Asmuo įgaliotas pasirašyti sutartį |  |
| Asmenys kontaktams |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

* konkurso skelbime, pateiktame internetiniame portale [www.esinvesticijos.lt](http://www.esinvesticijos.lt) , 2018-07-31 d.;
* konkurso sąlygose (pirkimo dokumentuose) ir kitoje Pirkėjo pateiktoje informacijoje.

Mes siūlome atlikti sandėliavimo paskirties pastato Pramonės g. 3A, Varėnoje (šiam pastatui priskiriant projektuojamo sandėlio šaldytuvų dalį (žymėjimas 2.A, 1 ir 2 aukštai), techninę dalį (žymėjimas 2.B), dengtą rampą ir buitines patalpas (žymėjimas 2.C, 1 ir 2 aukštai), techninę dalį (žymėjimas 2.D) ir  remontuojamų pastato-sandėlių Un. Nr. 3898-9000-6030 (1.1) ir Un. Nr. 3898-9000-6012 (1.2) bei remontuojamo garažo su buitinėmis patalpomis Un. Nr. 3898-9000-6026 (1.3) patalpas) statybos darbus.

Siūlomi darbai visiškai atitinka pirkimo dokumentuose nurodytus reikalavimus ir apimtį.

**Siūloma darbų kaina:**

|  |  |  |  |  |
| --- | --- | --- | --- | --- |
| Eil. Nr. | Prekių/paslaugų/darbų pavadinimai | Kiekis | Kaina, €(be PVM) | Kaina, €(su PVM) |
| **1.**  | Sklypo tvarkymo | 1 kompl. |   |   |
| **2.**  | Architektūros | 1 kompl. |  |  |
| **3.** | Konstrukcijos | 1 kompl. |  |  |
| **4.** | Gaisrinės saugos | 1 kompl. |  |  |
| **5.** | Lauko vandentiekio –nuotekų tinklai | 1 kompl. |  |  |
| **6.** | Šildymas, vėdinimas | 1 kompl. |  |  |
| **7.** | Vandentiekio-nuotekų tinklai | 1 kompl. |  |  |
| **8.** | Elektrotechninė | 1 kompl. |  |  |
| **9.** | Elektroniniai ryšiai | 1 kompl. |  |  |
| **10.** | Apsauginė signalizacija | 1 kompl. |  |  |
| **11.** | Gaisrinė signalizacija | 1 kompl. |  |  |
| **12.** | Gamybos (paslaugų) technologija ir Šaldymas | 1 kompl. |  |  |
| **13.**  | Darbo projektų (Šildymas-vėdinimas, vandentiekio-nuotekų, elektrotechninė, elektroninių ryšių, apsaugos signalizacijos, gaisrinės signalizacijos) parengimas | 1 koml. |  |  |
| VISO: |   |   |
| Bendra pasiūlymo kaina be PVM: \_\_\_\_\_\_\_(suma žodžiais)\_\_\_\_\_\_\_\_\_\_\_ Eurų \_\_\_\_\_centų |
| Bendra pasiūlymo kaina su PVM: \_\_\_\_\_\_\_(suma žodžiais)\_\_\_\_\_\_\_\_\_\_\_ Eurų \_\_\_\_\_centų |

* šią sumą įeina visos išlaidos ir visi mokesčiai.

**Pasiūlymo kaina yra detalizuota pridedamame Veiklų sąraše bei jo priede pateikiamose lokalinėse sąmatose.**

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Sutarties įvykdymo užtikrinimui pateiksime <*nurodyti* *finansinę įstaigą*> 10% nuo sutarties vertės laidavimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti užtikrinimo būdą, dydį, dokumentus ir garantą ar laiduotoją)

Pasiūlymas galioja iki 2018 m. \_\_\_\_\_\_ \_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo vadovas arba jo įgalioto asmens vardas, pavardė, parašas)

A.V.

Konkursinių sąlygų priedas Nr. 3

**Veiklų sąrašas**

|  |  |  |  |
| --- | --- | --- | --- |
| **Eil. Nr.**  | **Darbų gupių (etapų) pavadinimai** | ***Darbų grupės (etapo) kainos mėnesinis*** *[ketvirčiais]* ***išskaidymas eurais pagal Rangovo planuojamą Darbų grupės (etapo) įvykdymą*** | ***Kaina [Eur] be******PVM*** |
|  |  | *1 mėnuoo* | *2 mėnuoo* | *3 mėnuoo* | *4 mėnuoo* | *5 mėnuoo* | .... |  |
| **1** |  |  |  |  |  |  |  |  |
| **1.1.** |  |  |  |  |  |  |  |  |
| **2.** |  |  |  |  |  |  |  |  |
| **...** | **...** |  |  |  |  |  |  |  |
| **13.** |  |  |  |  |  |  |  |  |
| **13.1.** | **...** |  |  |  |  |  |  |  |
|  |  |  |  |  |  |  |  |  |
| SUMA be PVM |  |
| PVM |  |
| BENDRA SUMA su PVM |  |

**Veiklų sąraše nurodytoms darbų grupių sąnaudoms pagrįsti pateikiamos lokalinės sąmatos.**

Konkursinių sąlygų priedas Nr. 4



**PROJEKTAS**

**STATYBOS RANGOS SUTARTIS Nr.......**

2018 m. \_\_\_\_\_\_\_\_\_\_\_\_\_ \_\_\_\_\_ d.

Varėna

**1 straipsnis. Sutarties šalys**

1.1. „ADEX LT“, įmonės kodas 30429987, atstovaujama vykdančiojo direktoriaus Tomo Gulbino, veikiančio pagal 2018-03-01 įmonės įgaliojimą, toliau tekste vadinama “Užsakovu” ir

1.2. ĮMONĖS PAVADINIMAS, įmonės kodas, atstovaujama pareigos, vardas, pavardė, veikiančio pagal įstatus/įgaliojimus toliau tekste vadinama “Rangovu”,

bendrai vadinami šalimis, atskirai – šalimi, susitarė ir sudarė šią statybos rangos sutartį, toliau vadinama sutartimi.

**2 straipsnis. Sutarties dalykas**

2.1. Sutarties dalykas yra pastatyti ir įrengti sandėliavimo paskirties pastatą Pramonės g. 3A, (šiam pastatui priskiriant projektuojamo sandėlio šaldytuvų dalį (žymėjimas 2.A, 1 ir 2 aukštai), techninę dalį (žymėjimas 2.B), dengtą rampą ir buitines patalpas (žymėjimas 2.C, 1 ir 2 aukštai), techninę dalį (žymėjimas 2.D) ir  remontuojamų pastato-sandėlių Un. Nr. 3898-9000-6030 (1.1) ir Un. Nr. 3898-9000-6012 (1.2) bei remontuojamo garažo su buitinėmis patalpomis Un. Nr. 3898-9000-6026 (1.3) patalpas)).

Sutartis sudaroma, vadovaujantis įvykdyto konkurso „Sandėliavimo paskirties pastato Pramonės g. 3A, Varėnoje statybos darbų pirkimas”, (toliau sutartyje – objektas) pagal projektavimo įmonės UAB „Kitos pusės projektai“ projekto vadovo Dainiaus Kitovą parengtą statybos techninio projekto „A“ laidos ( toliau sutartyje – „TP“) sprendinius, parengti ir suderinti projektinę dokumentaciją, nurodytą Sandėliavimo paskirties pastato Pramonės g. 3A, Varėna statybos techniniai reikalavimai / savybės priede ir perduoti darbus kaip numatyta šioje sutartyje bei ištaisyti defektus, jei tokių bus, baigtą statybos objektą priduoti Valstybinei komisijai nustatyta tvarka (toliau sutartyje kartu vadinami – Darbai). Užsakovas įsipareigoja sudaryti Rangovui būtinas sąlygas darbams atlikti, sutartyje numatyta tvarka priimti atliktų darbų rezultatą ir sumokėti Rangovui už kokybiškai atliktus Darbus.

2.2. Statybos darbų apimtys nurodytos pateiktoje techninio projekto „A“ laidoje, detalizuotos Veiklų sąraše su priedais (1 priedas), darbų atlikimo grafike (2 priedas), kurie yra šios sutarties neatskiriami priedai.

2.3. Statybos darbų techninę priežiūrą vykdo užsakovo paskirtas objekto statybos darbų techninės prižiūros vadovas, toliau sutartyje vadinamas „techniniu prižiūrėtoju“.

2.4. Rangovas statybos darbus atlieka savo jėgomis ir darbo priemonėmis bei savo sąskaita finansuoja visų reikiamų medžiagų bei produktų įsigijimą. Statybinės medžiagos ir produktai bei naudojamos darbo priemonės ir įrengimai visais atvejais turi atitikti TP reikalavimus. Statybinių medžiagų ar įrengimų atsitiktinio žuvimo ar sugadinimo rizika tenka Rangovui visa sutarties galiojimo laikotarpį iki objekto pridavimo Valstybinei komisijai ir perdavimo Užsakovui.

**3 straipsnis. Statybos darbų kaina**

3.1. Bendra Rangovo atliekamų statybos darbų kaina yra ....................... Eurų su PVM (toliau sutartyje „Statybos darbų kaina“), į kurią įeina darbo jėgos, mechanizmų ir medžiagų kaina, mokesčiai, draudimo, garantinių įsipareigojimų užtikrinimo (laidavimo), transportavimo, išpildomųjų nuotraukų ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, taip pat ir PVM, kuris sudaro \_\_\_\_\_\_\_\_\_\_\_\_\_suma skaičiais Eur (suma žodžiais eurų).

3.2. Statybos darbų kaina, nurodyta 3.1. punkte yra galutinė ir apima visas tiesiogines ir netiesiogines išlaidas, susijusias su objekto statybos bei įrengimo darbais.

3.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė teikiant pasiūlymą konkursui ir sudarant šią Sutartį, bet turėjo ir galėjo juos numatyti ir jie yra būtini šiai Sutarčiai tinkamai įvykdyti (užbaigti), šiuos darbus Rangovas atlieka savo sąskaita. Už šiuos darbus Užsakovas papildomai neapmoka.

3.4. Rangovo atliekamų darbų kaina gali būti mažinama, jeigu darbai neatitinka šioje sutartyje ar jos prieduose nustatytų reikalavimų, nukrypstama nuo projekto ar kitų objekto statybos darbams teisėtai ir pagristai taikomų reikalavimų.

**4 straipsnis. Bendrosios nuostatos**

4.1. Šalių teisių ir pareigų pagrindas yra Sutartis, Lietuvos Respublikos statybos įstatymas, kiti Lietuvos Respublikos teisės aktai.

4.2. Sutarties dokumentai (pagal jų veikimo prioritetus):

- Sutartis su jos priedais ir papildymais (išskyrus priedus ir papildymus, nurodytus šiame Sutarties

punkte žemiau);

- statybinių susirinkimų (rangovų susirinkimų) protokolai ;

- projektinė dokumentacija (tuo atveju jei projekto brėžinių/ paaiškinamojo rašto nuostatai prieštarauja specifikacijų nuostatams, veikimo pirmenybė suteikiama brėžiniams/ paaiškinamajam raštui;

- kainų pasiūlymo užklausa;

- Rangovo kainų pasiūlymo lentelė.

4.3. Tuo atveju, jei Sutarties ir/arba Sutarties priedų nuostatos prieštarauja viena kitai, jų veikimo tvarka yra tokia:

4.3.1. Vėlesnioji nuostata anuliuoja ankstesniąją, o ypatingoji nuostata (nuostata, įtvirtinanti arba patikslinanti išimtį) anuliuoja bendrąją nuostatą (taisyklę) tokia apimtimi, kokia jos prieštarauja viena kitai;

4.3.2. pagal veikimo prioritetus, nurodytus šios Sutarties 4.2 punkte.

4.4. Sudarydamas šią Sutartį Rangovas patvirtina, kad:

4.4.1. jis turi visas licenzijas ir atestacijas, jam reikalingas Sutarčiai tinkamai įvykdyti, yra Darbų srities specialistas ir turi joje, šiai Sutarčiai įvykdyti pakankamos patirties, turi žinias, kurias pagal teisės aktus privalo turėti Rangovas;

4.4.2. susipažino su statybos Darbų apimtimi, su aplinkybėmis ir sąlygomis, kurioms esant bus atliekami Darbai, su projektine dokumentacija ir neturi jokių pretenzijų ir/ar pastabų dėl galimybės atlikti Darbus Sutartyje ir jos dokumentuose nustatyta tvarka ir sąlygomis.

**5 straipsnis. Atsiskaitymų tvarka**

5.1. Mokėjimai atliekami pagal atliktų statybos darbų aktus ir Rangovo pateiktas PVM sąskaitas faktūras. Rangovas pateikia užsakovui atliktų statybos darbų aktus iki einamojo mėnesio 30-tos kalendorinės dienos pasirašytus techninio prižiūrėtojo. Rangovo atliktų statybos darbų aktus pasirašo Rangovas, techninis prižiūrėtojas ir Užsakovas.

Atliktų statybos darbų aktą rengia Rangovas. Užsakovui ar techniniam prižiūrėtojui pareikalavus Rangovas privalo detalizuoti darbų rūšis ir kiekius pateikdamas brėžinius ir sprendinius. Šalių pasirašyti atliktų statybos darbų aktai suteikia rangovui teisę išrašyti PVM sąskaitą faktūrą.

5.2. Avansinis mokėjimas nenumatytas.

5.3. Atsiskaitymai atliekami per 30 dienų nuo atliktų statybos darbų akto pasirašymo ir PVM sąskaitos faktūros pateikimo Užsakovui.

5.4. Užsakovas turi teisę užlaikyti apmokėjimą, jei :

5.4.1. Po atliktų statybos darbų akto pasirašymo ar statybos darbų techninio įvertinimo dienos paaiškėja atliktų darbų trūkumai, sulaiko iki bus pašalinti trūkumai;

5.4.2. Po atliktų statybos darbų akto pasirašymo ar statybos darbų techninio įvertinimo dienos paaiškėja, kad

Užsakovui yra padaryti nuostoliai dėl Rangovo kaltės.

**6 straipsnis. Rangovo įsipareigojimai ir teisės**

6.1. Rangovo įsipareigojimai :

6.1.1. Rangovas įsipareigoja pateikti visų darbų lokalines ir objektines sąmatas, darbų vykdymo grafikus, paskirti statybos vadovą (darbų vykdytoją), kuris privalo darbo metu nuolat būti statybvietėje, organizuoti Darbus ir visais klausimais atstovauti Rangovui santykiuose su Užsakovu ir kitais rangovais. Dėl pateisinamų priežasčių projekto vadovui nesant statybvietėje, jis turi būti pasiekiamas mobiliuoju telefonu.

6.1.2. Rangovas privalo laiku ir tinkamai atlikti projekte numatytus Darbus pagal Veiklų sąraše (1 priedas) bei darbų vykdymo grafike (2 priedas) numatytais terminais. Statybos darbus atlikti nenusižengdamas pirkimo sąlygų, projekto, STR ir kitų norminių aktų, taisyklių bei techninių specifikacijų reikalavimams.

6.1.3. Rangovas turi teisę keisti Užsakovo patvirtintus projektinius sprendinius tik gavęs Užsakovo ir VšĮ „Lietuvos verslo paramos agentūra“ pritarimą. Bent vienai iš nurodytų nurodytų šalių nepritarus Darbų pakeitimams, jie laikomi netinkamais ir Užsakovas už juos neatlygina.

6.1.4. Rangovas privalo laiku ir tinkamai pildyti normatyvinius statybos dokumentus (statybos darbų žurnalą), taip pat visą kitą dokumentaciją, reikalingą statybai baigti, kurios parengimas išimtinai priklauso Rangovui.

6.1.5. Rangovas garantuoja tinkamą kokybiškų statybinių medžiagų, gaminių, dirbinių ir įrengimų tiekimą laiku, tikriną jų atitikties dokumentus, organizuoja sandėliavimą, apsaugą ir tinkamą naudojimą.

6.1.6. Rangovas Sutartyje nustatytomis sąlygomis ir tvarka privalo pateikti Užsakovui savo prievolių įvykdymo užtikrinimus, nurodytus Sutarties 9 straipsnyje.

6.1.7. Rangovas turi organizuoti Darbus taip, kad nebūtų gadinamas jo ar kitų rangovų anksčiau atliktų darbų rezultatas, Užsakovo turtas, ar daromas nepagrįstai didelis (viršijantis numatytą projektinėje ir sutartinėje dokumentacijoje) poveikis aplinkai.

6.1.8. Rangovas privalo raštu informuoti Užsakovą apie aplinkybes, kurios trukdo ir/ar gali trukdyti tinkamai vykdyti Sutartį nedelsiant po to, kai jis apie jas sužinojo ar turėjo sužinoti.

6.1.9. Statybvietėje iškilus nelaimingo atsitikimo ir/ar avarijos pavojui, Rangovas turi nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių , o jiems įvykus kad būtų išvengta jų pasekmių. Visais aukščiau nurodytais atvejais Rangovas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes.

6.1.10. Iki Darbų pradžios, bet ne vėliau kaip per vieną savaitę po Sutarties pasirašymo, teisės aktų nustatytais atvejais Rangovas privalo pateikti Užsakovui saugos ir sveikatos darbe priemonių planą, parengtą pagal šių aktų reikalavimus bei vykdyti Susitarimo dėl darbuotojų saugos ir sveikatos organizavimo, vykdant statybos darbus, sąlygas.

6.1.11. Naudojamų medžiagų ir/ar įrangos sertifikatus Rangovas privalo perduoti Užsakovui iki jų pateikimo į statybvietę.

6.1.12. Vykdydamas Sutartį Rangovas privalo vadovautis papildomais brėžiniais/ paaiškinimais, kurie gali būti perduodami ir skaitmenine forma ir/arba telekomunikacinėmis priemonėmis.

6.1.13. Vykdyti teisinius reikalavimus bei užsakovo nurodymus dėl atliekų, cheminių medžiagų ir preparatų

pateikimo, laikymo, tvarkymo ir naudojimo objekte ir, Užsakovui pareikalavus, pateikti tai įrodančius dokumentus.

6.1.14. Užsakovui pareikalavus pateikti įrodymus, kad Rangovo personalas yra pakankamos kompetencijos darbui atlikti, žino savo pareigas ir atsakomybę, objekto darbo tvarką.

6.2. Rangovo teisės

Rangovas turi teisę:

6.2.1. Reikalauti Darbų galutinio termino pratęsimo, jeigu Užsakovas reikalauja atlikti papildomus Darbus,

vadovaudamasis Projektų administravimo ir finansavimo taisyklių, patvirtintų LR finansų ministro 2014 10 08 įsakymu Nr.1K-316 „Dėl projektų administravimo ir finansavimo taisyklių patvirtinimo“ 461.4 punktu, kurių vertė sudaro daugiau nei 10 % (dešimt procentų) Sutarties kainos. Papildomais darbais laikomi tie darbai, kurie nebuvo numatyti Techniniame projekte, bet gali atsirasti Rangovo ar Užsakovo regiamame darbo projekte keičiant esminius statinio sprendinius.

Terminas Rangovo reikalavimu gali būti pratęsiamas tiek, kiek yra būtina aukščiau nurodytiems Darbams atlikti.

Terminas gali būti pratęsiamas su sąlyga, kad per vieną savaitę nuo Darbų apimties padidinimo arba per kitokį sutartą terminą Rangovas pagrindžia būtinumą terminą pratęsti ir raštu pateikia Užsakovui reikalavimą jį pratęsti.

Termino pratęsimas įforminamas atitinkamo Sutarties dokumento pakeitimu Sutartyje nustatyta tvarka ir sąlygomis.

Šio punkto antrojoje dalyje nurodytam terminui pasibaigus, Rangovas praranda teisę reikalauti termino pratęsimo remdamasis aukščiau nurodytomis aplinkybėmis ir atsako už termino nesilaikymą.

6.2.2. Reikalauti Sutarties kainos pakeitimo jei Užsakovo pageidavimu padidinama Darbų apimtis.

Kaina Rangovo reikalavimu gali būti pakeičiama tik tokia suma, kiek dėl Darbų apimties padidėjimo padidėja Rangovo tiesioginės išlaidos; kaina gali būti pakeičiama su sąlyga, kad per vieną savaitę nuo Darbų apimties padidinimo arba per kitokį sutartą terminą Rangovas pagrindžia būtinumą pakeisti Sutarties kainą ir raštu pateikia Užsakovui reikalavimą ją pakeisti.

Kainos pakeitimas įforminamas Užsakovo ir Rangovo rašytiniu susitarimu.

Šio punkto antrojoje dalyje nurodytam terminui pasibaigus, Rangovas praranda teisę reikalauti Sutarties kainos pakeitimo remdamasis aukščiau nurodytomis aplinkybėmis.

6.2.3. Rangovas turi teisę, suderinęs su Užsakovu, įrengti statybvietėje laikinus statinius, konstrukcijas ir įrenginius, sandėliuoti medžiagas, reikalingas Darbams atlikti.

6.2.4. Rangovas turi teisę naudoti statybos objekte atributiką, reklamuojančią jį ir subrangovus, tik iš anksto raštu suderinęs tai su Užsakovu ir vietos savivalda.

**7 straipsnis. Sutarties įvykdymo garantija.**

7.1. Sutarties įvykdymo užtikrinimą Rangovas privalo pateikti Užsakovui Sutarties pasirašymo dieną. Jei Rangovas Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Užtikrinimo suma yra 10 % nuo Sutarties statybos darbų kainos. Sutarties įvykdymo užtikrinimas įsigalioja banko garantijos arba draudimo bendrovės laidavimo rašto išdavimo dieną ir turi galioti nuo statybos aikštelės perdavimo Rangovui akto pasirašymo dienos iki statybos užbaigimo akto pasirašymo dienos. Jei rangovas vėluoja perduoti galutinius Darbus, ar jei Sutarties vykdymo laikotarpis yra pratęsiamas, atitinkamai turi būti pratęstas ir Sutarties įvykdymo užtikrinimo galiojimas.

7.2. Sutarties įvykdymo užtikrinimu garantuojama, kad Užsakovui bus atlyginti nuostoliai, atsiradę dėl to, kad Rangovas neįvykdė visų sutartinių įsipareigojimų ar vykdė juos netinkamai.

7.3. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 kalendorinių dienų pateikti naują užtikrinimą. Jei Rangovas nepateikia naujo užtikrinimo, Užsakovas turi teisę nutraukti Sutartį.

7.4. Sutarties įvykdymo užtikrinimas grąžinamas Rangovui per 10 kalendorinių dienų nuo Darbų pabaigos Rangovui pateikus raštišką prašymą. Užsakovas grąžina bankui rašto originalą su lydraščiu, kad Užsakovas atsisako savo teisių pagal garantinį raštą ir, kad Rangovas įvykdė savo įsipareigojimus ir Užsakovas pretenzijų jam neturi.

**8 straipsnis. Užsakovo teisės ir pareigos**

8.1. Užsakovo pareigos

8.1.1. Užsakovas privalo sumokėti Rangovui už Darbų atlikimą Sutartyje sulygtomis ir teisės aktuose nustatytomis sąlygomis ir tvarka.

8.1.2. Užsakovas privalo perduoti Rangovui vieną (1) egzempliorių projektinės dokumentacijos elektroninę versiją CD laikmenoje, kuri yra nurodyta Sutarties priede Nr.3.

8.1.3. Užsakovas privalo perduoti Rangovui statybvietę Darbams vykdyti pagal šalių pasirašytą perdavimo aktą.

8.2. Užsakovo teisės

8.2.1. Užsakovas turi teisę savo nuožiūra vykdyti kontrolę ir priežiūrą statybos objekte, taip pat kontroliuoti Sutarties vykdymą, ir, aptikęs Sutarties vykdymo trūkumus ir/ar pažeidimus, duoti Rangovui vykdytinus nurodymus ir/arba atsisakyti priimti Darbus.

8.2.2. Rangovui neįvykdžius Užsakovo nurodymų dėl Sutarties vykdymo trūkumų ir/ar pažeidimų (įskaitant ir termino praleidimą) ir nepašalinus trūkumų ir/ar pažeidimų per nurodytą laiką, Užsakovas turi teisę pasirinktinai arba paskirti naują terminą trūkumams ir/ar pažeidimams pašalinti ir atidėti mokėjimą, arba sumažinti Sutarties kainą suma lygia kito, minėtiems pažeidimams ir trūkumams pašalinti nusamdyto rangovo kaštams apmokėti arba pasielgti pagal Sutarties 15.2 ir 15.3 punktų nuostatas, bet tuo rangovas neatleidžiamas nuo atsakomybės.

8.2.3. Užsakovas turi teisę duoti Rangovui nurodymus dėl medžiagų, anksčiau numatytų naudoti vykdant Darbus, pakeitimo jeigu Užsakovo nuomone tai yra naudinga siekiant Sutarties 2.1 punkte nurodyto rezultato ir nekeičia principinių bei funkcinių objekto (projekto) sprendimų .

8.2.4. Užsakovas turi teisę pateikti papildomą informaciją (darbo brėžinius ir pan.), kurie perduodami skaitmenine forma arba telekomunikacinėmis priemonėmis.

8.2.5. Užsakovas, atsižvelgdamas į savo interesus, turi teisę nurodyti Rangovui nevykdyti dalies Darbų.

**9. Straipsnis. Sutarties terminai, kaina ir finansavimas**

9.1. Rangovas turi atlikti Darbus laikydamasis terminų, nurodytų Darbų vykdymo grafike (Sutarties 2 priedas).

Tarpiniai terminai Grafike nurodyti atskirai.

9.2. Sutarties kaina yra (suma skaitmenimis) Eur (suma žodžiais ).

Į Sutarties kainą įskaičiuotas PVM 21% – (suma skaitmenimis) Eur (suma žodžiais ).

Suma be PVM – (suma skaitmenimis) Eur (suma žodžiais ).

9.3. Į Sutarties kainą įtrauktas visas už Darbų atlikimą ir kitų įsipareigojimų pagal Sutartį vykdymą numatytas užmokestis ir Rangovas neturi teisės reikalauti padengti jokių išlaidų, viršijančių Sutarties kainą, jeigu dėl to nebuvo atskiro susitarimo.

Sutarties kaina negali būti keičiama, išskyrus atvejį, kada Darbų apimtis padidinama Užsakovo pageidavimu ir jeigu yra įvykdyti 6.2.2 punkte nurodyti reikalavimai, arba kada Darbų apimtis sumažėja palyginus su iki to Sutarties dokumentuose nustatyta apimtimi, arba Sutarties 8.2.2. punkte nurodytu atveju.

9.4. Darbai finansuojami pagal Sutarties 2 priede pateiktą darbų vykdymo grafiką šioje Sutartyje nustatyta tvarka ir sąlygomis, su sąlyga, kad Rangovas iki to termino perdavė, o Užsakovas priėmė atitinkamą atliktų Darbų dalį (pateikiant galutinę sąskaitą – kad priėmė visą Darbą) ir tai įforminta Sutarties 15 straipsnyje numatyta tvarka.

Užsakovas sumoka Rangovui už atliktus Darbus po to, kai jis akceptuoja Rangovo pateiktą atliktų Darbų aktą. Po šio akto akcepto Rangovas įgyja teisę pateikti Užsakovui sąskaitą už priimtus Darbus, o Užsakovas – pareigą per 30 (trisdešimt dešimt) dienų po sąskaitos gavimo dienos ją apmokėti. Apmokėjimo diena laikoma apmokėjimo operacijos įvykdymo diena Užsakovo banke.

9.4.1. Pirmojo mokėjimo sąlyga yra Sutartyje nurodytų Rangovo įsipareigojimų įvykdymo užtikrinimų pateikimas Užsakovui Sutarties 10.2. punkte nurodytomis sąlygomis ir tvarka.

9.4.2. Paskutiniojo mokėjimo prielaidos yra:

9.4.2.1. nurodytų Rangovo įsipareigojimų garantiniu laikotarpiu įvykdymo užtikrinimų pateikimas Užsakovui Sutartyje nurodytomis sąlygomis ir tvarka.

9.4.2.2. Rangovo ir trečiojo asmens, su kuriuo sudarytos trišalės sutarties šalimis yra ir Rangovas, ir Užsakovas ir pagal kurią yra numatyta trečiojo asmens teisė reikalauti, kad Užsakovas atsiskaitytų už Rangovą pagal tą sutartį, patvirtinimas, kad Rangovas visiškai atsiskaitė su trečiuoju asmeniu už pagal trišalę sutartį pateiktas prekes.

9.5. Užsakovas turi teisę 5 % pagal Sutartį mokėtinos Rangovui sumos sumokėti tik po to, kai galutinai bus įvykdyta Sutartis (įskaitant ir visų pagal Sutartį pateiktinų dokumentų bei prievolių įvykdymo užtikrinimų

pateikimą). Į šią sumą neįtraukiamos sumos, kurių Užsakovas turi teisę nesumokėti Rangovui pagal Sutarties 9.6 punktą.

9.6. Užsakovas, be kita ko, įvertinęs ir Sutarties 9.4 punkte nurodytus atvejus, turi teisę sumažinti Rangovui pagal Sutartį mokėtinas sumas Rangovo finansinių prievolių Užsakovui ir/ar trečiajam asmeniui, su kuriuo sudarytos trišalės sutarties šalimis yra ir Rangovas, ir Užsakovas ir pagal kurią Užsakovas yra įsipareigojęs atsiskaityti su trečiuoju asmeniu už Rangovą, dydžiu (įskaitant ir prievoles, atsiradusias dėl netinkamo sutartinių įsipareigojimų vykdymo ir/ar nevykdymo). Tokiu atveju, kai šios priešpriešinės prievolės yra galiojančios ir jų įvykdymo terminai yra suėję, Užsakovas praneša Rangovui apie vienašalį įskaitymą.

**10 straipsnis. Garantinis terminas ir garantijos**

10.1. Garantinis terminas darbams yra 60 mėnesių, paslėptiems statinio elementams 120 mėnesių, o esant tyčia paslėptiems defektams – 240 mėnesių. Įrangai – ne mažiau 12 mėnesių. Garantinis aptarnavimo terminas Rangovo atliktiems darbams skaičiuojamas nuo Objekto atidavimo naudoti akto pasirašymo dienos.

10.2. Kaip Sutarties įvykdymo garantą, Rangovas Sutarties pasirašymo dieną turi pateikti atlikimo laidavimo raštą (rašto originalą) 10% Sutarties statybos darbų kainos. Laidavimo garantijos dydis nekinta iki visiško sutartinių įsipareigojimų įvykdymo, išskyrus tą atvejį kai Sutarties kaina padidėja 10% ar daugiau, atlikimo laidavimo raštą reikia atitinkamai performinti 14 dienų bėgyje po Sutarties pakeitimo pasirašymo.

10.3. Vykdomiems darbams Rangovas pateikia statybos darbų visų rizikų draudimo polisą iki Darbų pradžios.

10.4. Garantinio laikotarpio prievolių įvykdymui užtikrinti, Rangovas pateikia banko garantiją, pridedama sutarties 6 priede. Atskiru atveju, Užsakovui neprieštaraujant, gali būti pateikta užsakovui priimtinos draudimo bendrovės laidavimo raštas: garantinio laikotarpio prievolių įvykdymui užtikrinti, Rangovas pateikia draudimo laidavimą (draudimo bendrovės laidavimo raštą) 7 % nuo sutarties kainos visam garantiniam 60 mėnesių laikotarpiui nuo statinio pripažinimo tinkamu naudoti.

10.5. Garantija darbų vykdymo laikotarpiui (nurodytą p. 10.2.), yra grąžinama Rangovui po to, kai jis pateikia garantiją garantiniam laikotarpiui. Garantiją darbų garantiniam laikotarpiui reikia pateikti iki galutinio paskutinės sąskaitos apmokėjimo.

10.6. Visos garantijos turi atitikti sekančius reikalavimus: garantija turi būti besąlyginė, garantinės sumos turi būti ne ginčo tvarka išmokamos Užsakovui po pirmo pareikalavimo, garantija turi būti pateikta iš Užsakovui priimtino ūkio subjekto.

**11 straipsnis. Atsakomybė, atstovai**

11.1. Šalių atstovai ir jų įgalinimai yra:.

11.1.1. Užsakovo atstovas, įgaliotas sudaryti, vykdyti, keisti ir nutraukti Sutartį:

Vykdantysis direktorius Tomas Gulbinas, tel. +370 616 71676.

11.1.2. Užsakovo atstovas techniniais ir darbų vykdymo objekte klausimais: Vykdantysis direktorius Tomas Gulbinas, tel. +370 616 71676.

11.1.3. Užsakovo techninis prižiūrėtojas Giedrius Simonkevičius, tel. +370 61564679, UAB „Baltijos biuras“.

11.1.4. Projekto vadovas, architektas Dainius Kitovas, tel. +370 68803845, UAB „Kitos pusės projektai“.

11.1.5. Rangovo atstovas, įgaliotas sudaryti, vykdyti, keisti ir nutraukti Sutartį: pareigos, vardas, pavardė, tel. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

11.1.6. Rangovo atstovas darbų vykdymo objekte klausimais: pareigos, vardas, pavardė, tel.\_\_\_\_\_\_\_\_\_.

11.2. Už sutartinių įsipareigojimų vykdymą Šalys atsako pagal veikiančius įstatymus ir šią Sutartį.

11.3. Tuo atveju, jeigu Užsakovas uždels sumokėti Rangovui Sutartyje nustatytomis sąlygomis ir tvarka, Užsakovas mokės delspinigius lygius 0,05 proc. nuo neapmokėtos sumos už kiekvieną uždelstą dieną. Reikalavimas mokėti delspinigius pateikiamas raštu.

11.4. Tuo atveju, jei Rangovas nesilaikė Darbų atlikimo ar jų pridavimo tarpinių ir/ar galutinių terminų arba uždelsė garantinių įsipareigojimų vykdymą, Rangovas turi atlyginti Užsakovui dėl tokio uždelsimo patirtus nuostolius ir sumokėti Užsakovui baudą, kurios dydis yra 0,05 % nuo Sutarties kainos už kiekvieną uždelstą dieną. Be kita ko, uždelsimu laikoma ir kiekviena žemiau šiame punkte nurodyta aplinkybė:

11.4.1. Rangovas nepakvietė Užsakovo tarpiniam ar galutiniam darbų (ar darbų fronto) perdavimo aktui įforminti, arba perduoti paslėptus darbus, arba nesikreipė į Užsakovą su prašymu juos patvirtinti;

11.4.2. Rangovas nepateikė Užsakovui bet kurio iš pagal Sutartį ir/ar teisės aktus perduotinų dokumentų;

11.5. Tuo atveju, jei Rangovo veiksmai ar neveikimas sudaro kliūtis Sutarties rezultatui pasiekti, taip pat tuo atveju, jei Rangovas kitaip pažeidžia sutartinius įsipareigojimus (pvz., objekto vidaus tvarkos reikalavimų vykdymą), tai Rangovas turi atlyginti Užsakovui dėl tokio pažeidimo patirtus nuostolius ir sumokėti Užsakovui 500 Eurų (penkių šimtų eurų) baudą.

11.6. Nutraukus Sutartį prieš terminą Sutarties 16.2 punkte nurodytais atvejais, Rangovas privalo sumokėti

Užsakovui 10 % sutarties kainos baudą.

11.7. Rangovas privalo atlyginti tretiesiems asmenims nuostolius, kuriuos jie patirs dėl Rangovo neveikimo ar netinkamo veikimo ar kitokio Sutarties pažeidimo. Rangovas privalo atlyginti Užsakovui visus nuostolius, kuriuos pastarasis patirs dėl trečiųjų asmenų tiesioginių reikalavimų, kylančių iš Rangovo įsipareigojimų pagal šią Sutartį pažeidimo, įvykdymo.

**12 straipsnis. Nenugalima jėga**

12.1. Sutarties šalių atleidimo nuo atsakomybės už įsipareigojimų pažeidimus dėl nenugalimos jėgos veikimo sąlygos ir tvarka yra nustatyta Lietuvos Respublikos civilinio kodekso 6.212 straipsnyje ir 1996 m. birželio mėn. 15 d. Lietuvos Respublikos Vyriausybės nutarimu Nr. 840 “Dėl atleidimo nuo atsakomybės nenugalimos jėgos atvejais taisyklių patvirtinimo”.

12.2. Nenugalimos jėgos atsiradimas neatleidžia Sutarties šalių nuo įsipareigojimo vykdyti Sutartį, nenugalimos jėgos aplinkybėms bei pasekmėms pašalinti, bei įsipareigojimo pratęsti Sutarties vykdymą, vos tik bus pašalintos kliūtys.

**13 straipsnis. Darbų kokybės kontrolė ir paslėpti darbai**

13.1. Darbai turi būti atlikti pagal TP reikalavimus, galiojančių statybos normatyvinių dokumentų reikalavimus, statybos taisykles.

13.2. Rangovas privalo visus Darbus, kurie bus paslėpti atlikus kitus Darbus (taip vadinamus “paslėptus darbus”), pateikti Užsakovui priimti bei statytojo techninei priežiūrai, įspėjęs jį apie tai mažiausiai prieš vieną darbo dieną, bei įforminti paslėptų darbų aktą.

13.3. Šalys turi teisę padėti nepriklausomiems specialistams atlikti techninę priežiūrą ir kontrolę, sudarius tam tikslui atitinkamas sutartis su atitinkamomis organizacijomis arba užsakyti reikalingas ekspertizes atliktų darbų kokybei nustatyti. Ekspertizės atlikimo išlaidas apmoka jos užsakovas, jei ekspertizės metu neišaiškinamos kitos šalies klaidos (ekspertizės atlikimo išlaidas apmoka šalis, padariusi klaidą).

**14 straipsnis. Susirinkimai**

14.1. Darbų atlikimo metu vyksta eiliniai savaitiniai rangovų susirinkimai, kurių metu sprendžiami einamieji klausimai ir kuriuose Rangovo dalyvavimas visuomet privalomas.

14.2. Neeiliniai susirinkimai vyksta pareikalavus vienai iš Šalių arba vienam iš objekte dirbančių rangovų, ne vėliau kaip per tris (3) darbo dienas po atitinkamo rašytinio pranešimo pateikimo Užsakovui. Prireikus, Užsakovas turi teisę reikalauti, kad neeilinis susirinkimas įvyktų nedelsiant. Neeilinį susirinkimą sušaukia Užsakovas ir Rangovo dalyvavimas jame yra privalomas.

14.3. Užsakovo atstovas surašo susirinkimo protokolą, kurį pasirašo Šalių įgaliotieji atstovai.

14.4. Statybinių susirinkimų (rangovų susirinkimų) sprendimų veikimo prioritetai nustatomi vadovaujantis Sutarties 4.2 punkto nuostatomis, jeigu protokoluose nenurodyta kitaip ir jeigu tuos protokolus pasirašė tokius sprendimus priimti įgalioti Šalių atstovai.

**15 straipsnis. Darbų perdavimas ir priėmimas**

15.1. Darbų perdavimas ir priėmimas įforminamas Rangovui ir Užsakovui pasirašant rangovo pateiktą aktą už ataskaitinį laikotarpį, sudarytą pagal formą, nurodytą Sutarties priede Nr. 7. Ataskaitiniu laikotarpiu laikomas kalendorinis mėnuo, jei Šalys nesusitarė kitaip. Darbai yra priduodami sekančia tvarka:

15.1.1. Rangovas pateikia Techniniam prižiūrėtojui aktus iki paskutinės ataskaitinio laikotarpio dienos. Jei rangovas vėluoja pateikti aktus nustatytam laikotarpiui, Užsakovo atstovas (Užsakovas) turi teisę nukelti Darbų priėmimą iki sekančio ataskaitinio laikotarpio atliktų darbų akto priėmimo datos.

15.1.2. Užsakovo atstovas (Užsakovas) privalo apžiūrėti Darbus ir pasirašyti aktą (su pastabomis ar be jų) arba nepasirašyti ir motyvuoti savo sprendimą per 3 (tris) darbo dienas.

15.1.3. Po to, kai Užsakovo atstovas (Užsakovas) pasirašo atliktų darbų aktą, Užsakovas privalo pasirašyti aktą arba nepasirašyti ir motyvuoti savo sprendimą per 2 (dvi) darbo dienas.

Tikrinant atliktų darbų aktą, informacija apie Darbų kiekį, pateikta 8 priede “Kainų pasiūlymo lentelė”, yra naudojama tik nustatant atliktų Darbų dalį, bet ne Sutarties Darbų kainą.

15.2. Galutinis Darbų priėmimas atliekamas įforminant visų Šalių pasirašomą tokios pat formos aktą (Sutarties priede Nr. 7). Iki visų Darbų perdavimo Rangovas privalo instruktuoti Užsakovą (ir/ar jo nurodytus asmenis) ir/arba išmokyti jį Darbų metu įrengtų sistemų, įrangos ir konstrukcijų naudojimosi ir jų aptarnavimo taisyklių bei pateikti Užsakovui atitinkamą dokumentaciją lietuvių kalba dviem (2) egzemplioriais.

15.3. Jeigu galutinio Darbų priėmimo metu nustatomi nežymūs nukrypimai ir/ar trūkumai arba dalį Darbų (išbandymų) yra tikslinga atlikti vėliau, Užsakovas turi teisę pasirašyti galutinį darbų priėmimo aktą, nurodydamas atitinkamas ir sulaikyti galutinį atsiskaitymą su Rangovu vadovaujantis Sutarties 9.4 punkto nuostatomis. Kai Rangovas atlieka visus užbaigiančius Sutarties vykdymą veiksmus sudaromas papildomas galutinis perdavimopriėmimo aktas, po kurio pasirašymo Užsakovas visiškai atsiskaito su Rangovu per 30 kalendorinių dienų.

15.4. Kartu su kiekvienu Darbų priėmimo – perdavimo aktu, Rangovas Užsakovui pateikia atitinkamą dalį vykdomosios dokumentacijos, o pateikiant galutinį aktą - visą vykdomąją dokumentaciją.

15.5. Priimant Darbus, turi būti atlikti visi būtini/reikalingi sumontuotų statybinių konstrukcijų ir/arba techninių sistemų bandymai.

15.6. Jei Užsakovas pastebės jau priimtų Darbų trūkumus, Užsakovas privalo pranešti apie trūkumus Rangovui per 15 (penkiolika) dienų po jų pastebėjimo.

15.7. Šalys susitaria, kad Užsakovas turi teisę nepriimti atliktų darbų iki Rangovas nepriduos atliktų darbų techninės priežiūros atstovams ir nepateiks to patvirtinančių dokumentų.

15.8. Šalys susitaria, kad dalinis darbų priėmimas ir atliktų darbų aktų patvirtinimas neatleidžia Rangovo nuo

pareigos pašalinti vėliau išaiškėjusias neatitiktis.

15.9 Išpildomoji dokumentacija pateikiama su aktu.

**16 straipsnis. Sutarties pasibaigimas ir nutraukimas**

16.1. Sutartis įsigalioja po jos pasirašymo ir pasibaigia ją tinkamai įvykdžius.

16.2. Užsakovas turi teisę vienašališkai nutraukti Sutartį pranešęs apie tai Rangovui raštu prieš 30 dienų ir reikalauti Rangovo atlyginti dėl to patirtus nuostolius bei sumokėti baudą pagal Sutartį tokiais atvejais:

16.2.1. esant LR civilinio kodekso 6.217 straipsnyje nurodytoms aplinkybėms;

16.2.2. jei Rangovas laiku nepradeda vykdyti Sutarties arba vykdo taip lėtai, kad tampa aišku, jog jis laiku tinkamai jos nebeįvykdys;

16.2.3. jei Rangovas nepašalino Užsakovo nurodytų Sutarties vykdymo trūkumų ir/ar pažeidimų (įskaitant ir termino praleidimą) per Užsakovo nustatytą terminą;

16.2.4. Rangovas laiku nepateikia prievolių įvykdymo užtikrinimo, nurodyto Sutarties 9 straipsnyje.

16.3. Esant Sutarties 16.2.2 ir 16.2.3 punktuose nurodytoms aplinkybėms tačiau nesant būtinumo nutraukti Sutartį, Užsakovas turi teisę tuos Darbus, kurie atliekami netinkamai (įskaitant ir termino praleidimą), perduoti atlikti kitam rangovui Rangovo sąskaita, nenutraukiant ir nekeičiant Sutarties.

16.4. Esant pateisinamoms priežastims Užsakovas turi teisę nutraukti arba reikalauti nedelsiant pakeisti Sutartį.

16.5. Tiek viena, tiek kita Šalis turi teisę nutraukti Sutartį, jeigu kita Šalis paskelbta bankrutuojančia.

**17 straipsnis. Sutarties pakeitimai ir papildymai. Ginčų sprendimas**

17.1. Sutartis gali būti pakeista arba papildyta tik Šalims susitarus raštu (kitaip susitarimas laikomas negaliojančiu).

Jeigu keičiasi Sutarties kaina ir/ar perkeliami terminai (tarpiniai ir/ar galutiniai), toks pakeitimas turi būti įforminamas atitinkamu Sutarties pakeitimu.

17.2. Tuo atveju, jei įsigaliojus teisės aktui, kokia nors Sutarties sąlyga tampa negaliojančia ir/ar neįgyvendinama, Sutarties šalys turi imtis visų priemonių, kad negaliojanti ir/ar neįgyvendinama sąlyga būtų pakeista taip, kad taptų galiojančia ir įgyvendinama, tačiau nekeisdamos Sutarties esmės. Vienos ar kelių Sutarties sąlygų negaliojimas nedaro savaime negaliojančių kitų Sutarties sąlygų.

17.3. Su Sutartimi susiję ir/ar iš jos kilę ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais.

**18 straipsnis Baigiamosios nuostatos**

18.1. Sutarties darbų techniniame projekte numatytų darbų pakeitimai Sutarties darbų eigoje gali būti atliekami ir tvirtinami tik esant nenumatytoms sąlygoms ir Užsakovo raštiškam sutikimui. Sutarties vykdymo metu Techniniame projekte nurodytų darbų keisti (atsisakyti arba įtraukti papildomai) negalima, išskyrus, kai jie neišvengiami, norint užbaigti Darbus, ir kurių šalys negalėjo numatyti iki Sutarties pasirašymo. Techninio projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.05.06:2010 „Statinio projektavimas“ reikalavimais. Tokie Techninio projekto pakeitimai tuo pačiu nereiškia Sutarties sąlygų keitimo, kurie turi būti vykdomi pagal šią Sutartį ir **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** nustatyta tvarka.

18.2. Sutartis yra konfidenciali. Nė viena šalis neturi teisės skelbti tretiesiems asmenims informacijos, kurią sužinojo sudarydama ir vykdydama Sutartį, išskyrus visiems žinomą informaciją bei informacijos paskelbimą įstatymų numatytais atvejais.

18.3. Taikytina teisė yra Lietuvos Respublikos teisė.

18.4. Sutartis sudaryta dviem egzemplioriais lietuvių kalba – po vieną kiekvienai šaliai.

18.5. Visi su šia Sutartimi susiję pranešimai, prašymai, kiti dokumentai ar susirašinėjimas yra siunčiami faksu, elektroniniu paštu sutartyje nurodytu adresu, įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu arba elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

18.6. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

18.7. Sutarties pasirašymo metu prie jos pridedami Priedai:

1 priedas – Veiklų sąrašas su priedais (lokalinėmis sąmatomis);

2 priedas – Darbų vykdymo grafikas, parengia Rangovas suderina su Užsakovu;

3 priedas – Projektinė dokumentacija ir jos sąrašas, pateikia Užsakovas skaitmenine versija;

4 priedas – Statybos objekto vidaus darbo tvarkos, priešgaisriniai ir elektrosaugos reikalavimai, pateikiamos

individualios, laisvos formos, patvirtintos Rangovo vadovo įsakymu;

5 priedas – Rangos apimtys (darbų sąrašas);

6 priedas - Prievolių įvykdymo užtikrinimas (banko garantija/draudimo kompanijos laidavimo raštas), pateikia Rangovas;

7 priedas – Forma “Atliktų darbų aktas”;

8 priedas – Tiekėjo pasiūlymas, pateikia Rangovas;

9 priedas - Sandėliavimo paskirties pastato Pramonės g. 3A, Varėna statybos techniniai reikalavimai / savybės.

**19 Straipsnis Šalių rekvizitai**

|  |  |  |
| --- | --- | --- |
| **Užsakovo vardu** |  | **Rangovo vardu** |
|  |  |  |
| UAB „ADEX LT“Įmonės kodas 302416000 PVM mokėtojo kodas LT100004813119Pramonės g. 3a, LT-65210 VarėnaEl. paštas: info@adexlt.com , Tel. 370 620 49104A/S Nr. LT74 7044 0600 0822 4851Tomas GulbinasVykdantysis direktoriusA.V. .................................................. |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  | Statybos rangos sutarties Nr. \_\_\_\_\_\_\_\_\_2 priedas |
| 2018 m. \_\_\_\_\_\_\_\_\_\_\_\_\_\_\_\_\_\_\_\_\_\_Statybos darbų rangos sutarties Nr. \_\_\_\_\_\_\_\_\_\_ |
|  |  |  |  |  |  |  |  |  |  |  |
| **Sandėliavimo paskirties pastato Pramonės g. 3A, Varėnoje statybos darbų vykdymo grafikas**  |  |  |  |  |  |  |  |
|  |  |  |  |  |  |  |  |  |  |  |
|  |  | Metai |
| Eil. Nr.  | Objektas, darbai / Darbų atlikimo terminas | mėnesiai |
| 1 |   |   |   |   |   |   |   |   |   |   |
| 2 |   |   |   |   |   |   |   |   |   |   |
| 3 |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|  |  |  |  |  |  |  |  |  |  |  |
| Rangovas \_\_\_\_\_\_\_\_\_\_\_\_\_\_\_(vardas, pavardė, data, parašas, A.V.) |  |  |  |  |  | Užsakovas \_\_\_\_\_\_\_\_\_\_\_\_\_\_\_(vardas, pavardė, data, parašas, A.V.) |

Statybos rangos sutarties Nr. \_\_\_\_\_\_\_\_\_
3 priedas

Projektinė dokumentacijos ir jos sąrašas

UAB “Kitos pusės projektai” parengtas Sandėliavimo paskirties pastato Pramonės g. 3A, Varėnoje techninio projekto „A“ laida:

1.1. Sklypo tvarkymo

1.2. Architektūros

1.3. Konstrukcijos

1.4. Gaisrinės saugos

1.5. Lauko vandentiekio –nuotekų tinklai

1.6. Šildymas, vėdinimas

1.7. Vandentiekio-nuotekų tinklai

1.8. Elektrotechninė

1.9. Elektroniniai ryšiai

1.10. Apsauginė signalizacija

1.11. Gaisrinė signalizacija

1.12. Gamybos (paslaugų) technologija ir Šaldymo dalis

1.13. Bendroji dalis.

2. UAB „Geotechnikos grupė II“ parengtas Sandėliavimo paskirties pastato Pramonės g. 3A, Varėnoje konstrukcinės (polių dalies) dalies darbo projektas;

3. UAB „Geotechnikos grupė II“ parengtas Sandėliavimo paskirties pastato Pramonės g. 3A, Varėnoje konstrukcinės (rostverkų dalies) dalies darbo projektas.

|  |  |  |
| --- | --- | --- |
| Rangovas \_\_\_\_\_\_\_\_\_\_\_\_\_\_\_(vardas, pavardė, data, parašas, A.V.) |  | Užsakovas \_\_\_\_\_\_\_\_\_\_\_\_\_\_\_(vardas, pavardė, data, parašas, A.V.) |

|  |  |  |  |
| --- | --- | --- | --- |
|  |  |  | Statybos rangos sutarties Nr. \_\_\_\_\_\_\_\_\_5 priedasRangovo apimtys (darbų sąrašas) |
| 2018 m. \_\_\_\_\_\_\_\_\_\_\_\_\_\_\_\_\_\_\_\_\_\_Statybos darbų rangos sutarties Nr. \_\_\_\_\_\_\_\_\_\_ |
|  |  |  |  |  |  |
| **Sandėliavimo paskirties pastato Pramonės g. 3A, Varėnoje statybos darbų apimtys (darbų sąrašas)** |
| Eil. Nr. | Darbų gupių (etapų) pavadinimai | Kiekis | Kaina, €(be PVM) | Kaina, €(su PVM) |
| **1.**  | Sklypo tvarkymo | 1 kompl. |   |   |
| **2.**  | Architektūros | 1 kompl. |  |  |
| **3.** | Konstrukcijos | 1 kompl. |  |  |
| **4.** | Gaisrinės saugos | 1 kompl. |  |  |
| **5.** | Lauko vandentiekio –nuotekų tinklai | 1 kompl. |  |  |
| **6.** | Šildymas, vėdinimas | 1 kompl. |  |  |
| **7.** | Vandentiekio-nuotekų tinklai | 1 kompl. |  |  |
| **8.** | Elektrotechninė | 1 kompl. |  |  |
| **9.** | Elektroniniai ryšiai | 1 kompl. |  |  |
| **10.** | Apsauginė signalizacija | 1 kompl. |  |  |
| **11.** | Gaisrinė signalizacija | 1 kompl. |  |  |
| **12.** | Gamybos (paslaugų) technologija ir Šaldymas | 1 kompl. |  |  |
| **13.**  | Darbo projektų (Šildymas-vėdinimas, vandentiekio-nuotekų, elektrotechninė, elektroninių ryšių, apsaugos signalizacijos, gaisrinės signalizacijos) parengimas | 1 koml. |  |  |
| VISO: |   |   |
| Bendra Darbų kaina be PVM: \_\_\_\_\_\_\_(suma žodžiais)\_\_\_\_\_\_\_\_\_\_\_ Eurų \_\_\_\_\_centų |
| Bendra Darbų kaina su PVM: \_\_\_\_\_\_\_(suma žodžiais)\_\_\_\_\_\_\_\_\_\_\_ Eurų \_\_\_\_\_centų |
|  |  |  |  |  |  |
|  |  |  |  |  |  |
| Rangovas \_\_\_\_\_\_\_\_\_\_\_\_\_\_\_(vardas, pavardė, data, parašas, A.V.) |  | Užsakovas \_\_\_\_\_\_\_\_\_\_\_\_\_\_\_(vardas, pavardė, data, parašas, A.V.) |

|  |  |  |  |  |  |
| --- | --- | --- | --- | --- | --- |
|  |  |  |  |  | Statybos rangos sutarties Nr. \_\_\_\_\_\_\_\_\_7 priedas. Atliktų darbų perdavimo - priėmimo aktas |
| (Atliktų darbų perdavimo - priėmimo akto formos pavyzdys) |
| Užsakovas: Adresas: |  |  |  |  |  |  |
|  |  |  |  |  |  |  |  |
| Rangovas:Adresas: |  |  |  |  |  |  |
| **ATLIKTŲ DARBŲ PERDAVIMO – PRIĖMIMO AKTAS NR. \_\_\_\_\_\_\_\_** |
| Rangovas atliko 2018 m.\_\_\_\_\_\_\_\_\_\_\_\_\_\_\_\_\_\_\_\_\_rangos darbų sutartyje Nr. \_\_\_\_\_\_\_, sudarytoje tarp Rangovo ir Užsakovo, nurodytus darbus ir šiuo atliktų darbų perdavimo-priėmimo aktu perduoda juos Užsakovui. Atlikti darbai atitinka sutarties sąlygas bei normatyvinių statybos dokumentų reikalavimus.  |
|   | Darbai pagal sutartį | Atlikti darbai per atsakiatinį laikotarpį | Atlikti darbai nuo statybos pradžios |
| Eil. Nr.  | Darbų / darbų grupių pavadinimas pagal Veiklų sąrašą | Darbų apimtys pagal sutartį  | Sutartinė darbų kaina (pagal įkainotą veiklų sąrašą, €) | Faktinės darbų apimtys % | Faktinė atliktų darbų vertė, € | Faktinės darbų apimtys % | Faktinė atliktų darbų vertė, € |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
| Kaina be PVM |   |   |   |   |   |   |
| PVM (21%) |   |   |   |   |   |   |
| Kaina su PVM |   |   |   |   |   |   |
|  |  |  |  |  |  |  |  |
| **Pastaba.** Jei faktiškai atliktų darbų apimtys neatspindi aiškios sutartinių darbų kiekio dalies, pridedamas išsamus atliktų darbų aktas. |
|  |  |  |  |  |  |  |  |
| Rangovas \_\_\_\_\_\_\_\_\_\_\_\_\_(vardas, pavardė, data, parašas) |  | Darbų priežiūros vykdytojas \_\_\_\_\_\_\_\_\_\_\_(Techninis prižiūrėtojas)(vardas, pavardė, data, parašas) |  | Užsakovas \_\_\_\_\_\_\_\_\_\_\_\_\_\_\_(vardas, pavardė, data, parašas) |

1. Neįvykus konkursui ir dėl to vykdant pakartotinį pirkimą, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių, paslaugų ir darbų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-2)